JohanHeinsen/ENO huggingface dataset:
Aalborgs Stifts Adresseavis, 1826-09-05
Nekrolog. Professor Rasmus SeverinKiøbye var fød 1754 i Odense, hvor hans Fader, Magister Hans Kiøbye var Professor i det Ebraiske Sprog og Lector i Theologien ved Gymnasiet; Moderen Helena Ambrosia Brinch. Han deponerede fra Gymnastet og laae siden paa Ehlersens Collegium. 1777 tog han theologisk Attestats og reiste i samme Aar udenlands, hvor han i tre Aar studerede i Leipzig og Göttingen. 1782 erhvervede han sig Graden som Magister philologiæ ved en Disputatio de disciplina Arcani in veteri ecelesia, og blev samme Aar Conrector i Bergen, hvilket Embede han forestod over en Snes Aar, og var siden Rector ved Aalborgs Kathedralskole, indtil Alderdoms Skrøbeligheder gjorde det til en Nødvendighed for ham at trække sig tilbage til et Filosofisk Otium. Legems Sygdom og Smerter, Mangel paa Synet, en elsket Hustrues og to Sønners Død vare Tilskikkelser i hans sidste Aar, som prøvede Oldingens Resignation, og han bar dem som Filosof og Christen til sin Dødsdag den 1ste September sidstleden. Som Videnskabsmand udmærkede han sig ved en overordentlig Flid forenet med moden Selvtænkning og han besad en udmærket Skat af Kundskaber, ikke blot i, men og udenfor hans egentlige (filologiske) Fag. Om hans Charakter som Menneske kunde ikkuns være een Dom og han var derfor medrette elsket, agtet og æret af Alle uden Undtagelse, som kjendte ham, og hans Minde vil stedse være dem dyrebart. Sk - . Ved Selskabets Skiveskydning den 3die September 1826. bleve Præmierne vundne saaledes: 1ste Præmie, en Sølv Flødekande, indvendig forgyldt, Forvalter Rasmussen, ved Districtschirurg Westergaard. 2den dito, et Sølv Strikketøi, Lieutenant v. Bjering, ved eget Skud. 3die dito, en Solv Punseskee, indvendig forgyldt, N.N. Færck, ved Kjøbmand Kyllesbeck. 4de dito, en Sølv Flødeskee, indvendig forgyldt, N.N., ved Kjøbmand Kyllesbeck.
Aalborgs Stifts Adresseavis, 1826-09-05
Bekjendtgjørelser. Min uforglemmelige Fader, Professor Rasmus Severin Kiøbye, forhen Rektor ved Aalborg Cathedralskole, forløstes fra sine haarde Lidelser i sit 73de Aar, ved en rolig Død, i Aftes den første September. Nedbøiet staaer jeg ved det kjære Liig, min sidste Støtte her i Livet, og er dybt bevæget ved Forsynets undgrundelige Tilskikkelser, som i mindre end eet Aar bortkaldte fra mig Fader, Moder og begge mine Brødre. Ensom tilbage, uden Forældre og Sødskende, ærer jeg under Taarer tillidsfuld den Alvises Villie. Om Venners oprigtige Deeltagelse i min Sorg er jeg fuldelig overbeviist, endog uden skriftlig Bevidnelse. De Elskede leve i et kjært Minde, Fred med deres Støv, Aalborg den 2den September 1826. Helene Ambrosia Kiøbye.
Aalborgs Stifts Adresseavis, 1826-09-05
At den offentlige Examen i Aalborg Cathedralskole begynder i Aar Mandagen den 11te September Formiddag Kl. 8 og fortsættes til Mandagen den 25de September, hver Formiddag fra 8-12 og Eftermiddag fra 25, bekjendtgjöres herved til behagelig Underretning for Disciplenes Forældre, Foresatte og Værger, samt de Velyndere af videnskabelig Underviisning, som ville beære Skolen med deres Nærværelse. Aalborg den 2den September 1826. Tauber, Skolens Rector. Forældre og Værger, som have anmeldt Börn til Optagelse i Aalborg Cathedralskole ved det nye Skoleaars Begyndelse, ville behage at lade disse møde paa Skolen Torsdagen den 28de September d. A. Formiddag Kl. 8, at deres Duelighed og Modenhed for Skoleunderviisningen kan Tauber. blive provet. Aalborg den 2den September 1826. Torsdagen den 7de September opføres paa det dramatiske Selskabs Theater: (Til Benefice for Jfr. Adolphine Becker) Skoven ved Hermanstadt, romantisk Skuespil i 4 Optoge, af Johanne Veisenthurn. Til Slutning: En Epilog, der fremsiges af Adolphine Becker. C. Becker.
Aalborgs Stifts Adresseavis, 1826-09-05
Oplysning. Saaledes som jeg havde ventet, har Jens Schjern i No. 107 af Jydske Efterretninger villet bevise, at han har bestyret mine Forretninger. Da dette Beviis caracteriserer ham og især hans Begreb om hvad han efter Sædvanectør byde Publikum, om hvis Slutningsevner han røber den kjendeligste Ringeagtelse; og Menneskekundskab er ligesaa nyttig at erholde, som Nogetsomhelst, der meddeles af en ussel Avisredactør, saa antager jeg med Grund, at denne Avises Læsere ville uden Mishag modtage, hvad jeg foreløbig finder mig pligtig at meddele: 1. Da jeg af gode Grunde ønskede at Cimbriske Mercur, skulde ophøre med at besørges af Jens Schjern, formaaede jeg Pastor Faber til at paatage sig Redactionen deraf, hvilken han og har havt i October, November og December 1823, fra No. 40 af. Uagtet det var Pastor Fabers udtrykkelige betingelse, at jeg skulde betale Jens Schjern Honorar for den Tid jeg havde antaget ham til dette Arbejde, og jeg selv fandt dette billigt, blev dette Honorar ikke ham ved Enden af October tilstillet, fordi jeg var falden i en svær Sygdom og modtog et uhøfligt og truende Brev fra Schjern. Allerede den 5te Novbr. blev Sagen forligt, og glad var jeg, jeg slap ham.
Aalborgs Stifts Adresseavis, 1826-09-05
2. Jfølge den af Jens Schjern forfattede Klage, der i Commissionens Protocol er extraheret, findes dette paastævnte Honorar at være for at have givet Bidrag til Mercuren og bestyret Samme. Herved er at bemærke, at et Udtryk af Sagsøgeren, anbragt i en Klage, ikke er noget Beviis for Paastandens Rigtighed, da slige Udtryk ikke ved Forligelseskommissionen modsiges eller benægtes. Desuden er Klagerens Ord i Almindelighed ingen Troesartikel. Antaget endog, at Jens Schjern bestyrede Mercuren, hvilket modsiges, siden mit Navn borgede for Redactionen og jeg selv bestemte, hvad deri af det Samlede eller Jndsendte, skulde indrykkes, saa er Bestyrelsen af et Ugeblad noget ganske andet, end at bestyre en Mands Forretninger. Beviset er tydeligt af følgende: Jens Schjern har som Dreng hos en Kjøbmand lært at maale med Alen, og det som man seer, maadeligt nok, samt kan han have bestyret hans Rosinskuffe, og har han da havt den Vane at æde Rosinerne, har det og været en maadelig Bestyrelse; men Jens Schjern vil dog vel ikke paastaae, at han derfor har bestyret sin Principals Forretninger - Professorerne Rahbeck, Wolff, Tode, Statsraaderne Pram og Thaarup, og mange flere, have besørget og bestyret Maanedsskrifter og Ugeblade, men ingen Christensielhar hørt, at Disse have udgivet sig for Bestyrere af Forlæggerens eller Udgiverens Forretninger. Jeg kan følgelig benægte Rigtigheden af Jens Schjerns Yttring, da han aldrig har bestyret mine Forretninger, hvortil jeg i Sygdomstilfælde har brugt og maattet bruge et Menneske, der har lært hvad til min Haandtering hører. 3. Læserne har sikkert behaget at lægge Mærke til, at jeg for October, November og December Maaneder har betalt Jens Schjern Honorar for Bidrag til Mercuren og for - som han siger i Klagen - at bestyre Samme. Men Pastor Fab er redigerede og besørgede den uden at Jens Schjern havde i denne Tid en Smule dermed at skaffe, eller, saavidt leg veed, leverede en Linie dertil. Heraf er det klart, at Jens Schjern har modtaget Betaling, just for ikke at bestyre sine Forretninger (- at udgive Mercuren nemlig, hvortil han var engageret - og at han, i det han har villet bevise, at han har bestyret mine Forretninger, som dette Arbeide ikke sorterede under, just har beviist det Modsatte, da han ikke engang har besørget sine Forretninger, dem han ifølge vor Overeenskomst var pligtig at besørge. Gud naade mig og Mine, mit Bogtrykkerie og mine Folk, hvis jeg skulde være uhældig nok til at maatte lade Jens Schjern bestyre mine Forretninger, hvoraf han, som notorisk beviist, Jntet har lært. Men for afgjort tør jeg antage, at Læserne heraf har nok til at dømme mellem Jens Schjern og mig. Jeg forandrer ikke et Bogstav af min Erklæring til ham i min Avis No. 127.
Aalborgs Stifts Adresseavis, 1826-09-05
Saasnart Jens Schjern melder sig ved Rettergang, skal det øvrige Nødvendige blive ham meddeelt. Aalborg Stifts Addresse-Contoir den 5te Septbr. 1826. Albert Borch.
Aalborgs Stifts Adresseavis, 1826-09-05
Da jeg til Flyttetiden agter at boesætte mig i Kjøbenhavn, saa beder jeg Enhver, som skulde have nogen Fordring paa mig eller min Kone, ville behage at indfinde Dem inden denne Maaneds Udgang. Ligeledes beder jeg Enhver, som skylder mig, at indfinde sig til samme Tid. Aalborg den 4de September 1826. C. A. Taftrup. Skrædermester.
Aalborgs Stifts Adresseavis, 1826-09-05
At Jens Schjern har som Kjøbmandsdreng kun lært slet at maale, sees af at han har maalt Hr. Bogtrykker Borch og mig som to Alen af et Stykke. Uden at være af et Stykke, kan enhver af os gjerne være en Tommeliden mod ham, især hvis han indbilder sig at høre til den Kjæmpeslægt, om hvilken han siger, at en Mand, 8 Maaneder lang, befalede over Armeen. (See Aftenbladet No. 223, 7de Spalte.) Ferdinandinesdal den 4de Septbr. 1826. P. D. Faber. 2de Stk. Ege Skibstømmer mrk. C. S. er bortdreven i Fjorden; for Tilveiebringelsen betales en passende Douceur af C. H. Sødring.
Aalborgs Stifts Adresseavis, 1826-09-05
Auctioner. Mandagen den 11te September førstkommende om Formiddagen Kl. 9 bliver ved Auction i Saltum Præstegaard bortsolgt een afdøde Pastor Jansens Boe tilhørende Vindmølle og Jnventarium med vedliggende Huus, saavelsom en stor Deel Jndboe og Besætning, bestaaende af Borde, Stole, Sengesteder, Sengeklæder, Kakkelovne, og en Deel forarbeidet Sølv, samt Heste, hvoriblandt en indbrændt Dragonhoppe, Køer, Vogne, Plove og Harver, m. v., alt efter de Conditioner som ved Auctionen bekjendtgjøres, hvoriblandt og Jndboe og Besætning betales ved Hammerslag. N. Sundbye den 1ste September 1826. Spies. Torsdagen den 21de September 1826, vil ved den Auction som afholdes paa Nørlund Hovedgaard ved Hobroe, strax efterat denne Hovedgaard samt Torstedlund og Albeck Hovedgaarde med dertil hørende Bøndergodser ere bortsolgte, vorde opbuden til Salg, endeel under benævnte Hovedgaarde henhørende, men særlig pantsat Bøndergods af Hartkorn, nemlig: 1) Under Nørlund Hovedgaard: a) 82 Tdr. 7 Skpr. 3 Fdkr. 1 1/2 Alb. contribuabelt Ager og Eng. b) 3 Tdr. 1 Skpr. 2 Fdkr. Mølleskyld. 2) Under Torstedlund Hovedgaard: a) 28 Tdr. 6 Skpr. 2 Alb. Ager og Eng. b) nogle Afbyggere paa Kraglunds Mølle under Hovedgaardstaxt. c) 47 Tdr. 6 Skpr. 3 Fdkr. 2 Alb. Ager og Eng d) 3 Tdr. 1 Skpr. 2 Fdkr. Mølleskyld. 3) Under Albeck Hovedgaard: a) 79 Tdr. 4 Skpr. 1 Alb. Ager og Eng b) 3 Tdr. 1 Skp. 2 Fdkr. Mølleskyld. Dette Bøndergods, hvori Nationalbanken efter erhvervet Dom har erholdt Udlæg, er forhen opraabt ved 3 Auctioner, til hvilke Panthaverne have erholdet anordnet Varsel, og samme vil nu, da den forhen tillyste 4de Auction, formedelst stedfundne Omstændigheder ei blev iværksat, ved denne Auction absolut vorde bortsolgt til den Høistbydende, som strax kan tiltræde Godset. - Conditionerne og Jordebøger ere forinden til Eftersyn i Løgstøer og Nibe paa Auctionsdirecteurernes Contoirer, i Kjøbenhavn hos Lands Overrets- samt Hof= og Stadsrets=Procurator Hansteen, i Randers hos Kammerraad Andersen, paa Nørlund hos Forvalter Rasmussen, og hos Undertegnede. Faa Dage efter denne Auction, vil ligeledes ved en endelig Auction absolut vorde bortsolgt til den Høistbydende, de til Banken udlagde Bøndergaarde og Huse i Store Binderup og Rebild Byer. Auctionsdagen skal imidlertid nærmere blive bekiendtgjort. Ringsted den 29de August 1826. Werner, Procurator.
Aalborgs Stifts Adresseavis, 1826-09-06
Norge. Sverrig. Christiania, den 16de August. Her i Staden er nu bleven oprettet en ny Boghandling, der fører Firmaet Messell, Keyser & Comp. og forestaaes af Lector Messell, Under Bibliothekar Keyser og P. J. Hoppe. Saaledes ere her i Staden 3de Boghandlinger, foruden at Bogtrykkerne udsælge hver sine Forlags=Artikler. Bogtrykkerier nes Antal 5. Fra en af vore Presser er i disse Dage udkommet det, saavidt vides, første Hollandske Lexicon, den Dansk Norske Literatur har. Af dette Verk er udkommet den Hollandske Deels første Hæfte, indeholdende Bogstaverne A- M. Lexiconets Forfatter er N. H. Jæger, Byfoged i Arendal.
Aalborgs Stifts Adresseavis, 1826-09-06
Stockholm, den 7de August. Ramldsa Brønd, ved Helsingborg, besøges hvert Aar, foruden af de Rige og Fornemme, som opholde sig der for at forlyste sig, tillige af Fattige, som drikke af Brønden for deres Helbreds Skyld. For at bestride Underholdningen af et vist Antal Fattige ved denne Brønd, har Hans Majestæt i forrige Maaned behaget at skienke en Kapital af 8000 Rigsdaler Banco, hvoraf Renten hvert Aar skal anvendes til dette Øjemed.
Aalborgs Stifts Adresseavis, 1826-09-06
Den 10de August. Den 28de f. M. satte Fregatten Euridice paa Grund ved Matwik, omtrent 1/2 Miil fra Carlsham, formedelst en Forseelse af Lodsen. Kanoner og Ballast maatte udlosses, forinden Fregatten kunde blive flot, iøvrigt var Skaden ikke betydelig.
Aalborgs Stifts Adresseavis, 1826-09-06
Den for Landmanden saa fordærvelige Kvægsyge har nu begyndt at hjemsøge Linköpings Len, hvor adskillige Heste og andre Kreaturer ere døde deraf. Ogsaa der har den viist sig smitsom for Mennesker. De der tilkaldte Dyrlæger have ikke anseet den at være, hvad de i Rigets nordlige Lehn give Navn af Milt-Betændelse, men snarere for Blodgang. Den 1ste d. M. svævede Gesle Stad i en stor Fare, formedelst 2de ganske i Nærheden af samme paa Stadens vestre, men endnu mere dens sydlige Side, udbrudte Skov brande. Allarm Trommen gik, og Arbeids=Kommandoer, afsendtes med største Skyndsomhed fra Staden til de antændte Skove, saa at det inden 24 Timer lykkedes at dæmpe Jlden.
Aalborgs Stifts Adresseavis, 1826-09-06
Den 12te August. Overdirektøren ved den herværende Veterinær-Anstalt har til Hans Majestæt indleveret en Rapport om den i Upsala og Stockholms Len gængse KvægSyge, hvoraf Resultatet er, at Sygen i det førstnævnte Len har bortrevet omtrent 100 Kreaturer, men siges at være i Aftagende. J Stockholms Len ere, før de afsendte 5 Veterinær-Elevers Ankomst, 397 Kreaturer døde, efter denne Tid af 558 syge kun 126 døde, 220 helbredede, 144 i Bedring og 98 endnu syge.
Aalborgs Stifts Adresseavis, 1826-09-06
J Upsala Len skulle tvende Koner være døde, i Stockholms Len har Smitten bortrykket 3 Personer, og 11 vare endnu syge. Alle disse havde paadraget sig Sygdommen, ved at behandle de døde Dyr.
Aalborgs Stifts Adresseavis, 1826-09-06
Blandinger. J Aaret 1750 udkom i samtlige Britiske Colonier i Nordamerika kuns 7 Aviser; 1810 udkom i Forenede Stater 359, for tre Aar siden 538, og iaar 640 Aviser, hvoraf der trykkes over 30 Millioner Exemplarer. - Heraf kan man gjøre sig en Forestilling om den Stigende Aandsdannelse i Amerika, saavelsom og om den stigende Velstand.
Aalborgs Stifts Adresseavis, 1826-09-06
Den kongelig Saxiske Hovedstad Dresden bliver i denne Tid ny brolagt med hugne Stene. - J Omegnen finder paa den sidste Tid hyppig Jldebrand Sted, som tilskrives en Mordbrænderbande.
Aalborgs Stifts Adresseavis, 1826-09-06
Blandt andre Tyrkiske Statholdere, som modsætte sig Storherrens Foranstaltning med Janiskarernes Ophævelse, er ogsaa Paschaen af Bosnien, som har kundgjort sin Bestemmelse at forblive ved det Gamle. - Jgjennem Pera, den af Constantinopels Forstæder, hvor alle fremmede Magters Ministre residere, drog forleden 20000 Soldater, af den nyorganiserede Hær under Trommeslag og fuld Tyrkisk Musik og alle Mennesker - hedder det i Efterretningen - beundrede deres Holding og Uniform. Dem fulgte tolv Kanoner, og de skulde manøvrere for Storherren paa et Fælled derudenfor Byen.
Aalborgs Stifts Adresseavis, 1826-09-06
Det Chinesiske Monarki er deelt i 20 Provindser. Man antager at der ere 185 Hovedstæder, og ligesaamange store Byer af anden Rang. Skatter og Afgifter beløbe sig til en aarlig Afgift af omtrent 128 Millioner Rbd. r. S. 1 Mill. 912000 Tønder Korn og Riis ydes ogsaa til Troppernes Underholdning og for de offentlige Magasiner. Den civile Statstjeneste koster kun omtrent 14 Mill. Rbd. r. S.; men Krigstjenesten er sex Gange saa kostbar, da den beløber sig til meere end 74 Mill. Rbd. r. S. Jblandt de øvrige Artikler af det Chinesiske Budget findes 74 Mill. Rbd. for at holde den gule Flod vedlige !), henved 19 Mill. for Haverne, Yuen-Ming, og store Summer for Statens Embedsmænd af første og anden Klasse, 3525 i Tallet. Statens Jndtægt i Penge saavelsom in Natura er beregnet til 280 Mill. Rbd. r. S. Til denne Sum komme endnu Afgifterne af Jnd- og Udførsel paa Engelske og Amerikanske Skibe, modtagne i Canton, hvilke regnes til næsten 9 Mill. Rbd. England, som kun har 22 Mill. Jndbyggere, havde i 1824 en Jndtægt, der var en halv Gang til saa stor, som den, hele Keiserdømmet China har, uagtet dette, efter den sidste Folketælling, har 146 Mill. Jndbyggere. Af denne Folkemængde leve 2 Mill. paa Vandet. De civile Embeder ere ikke over 9611, og Officerer i Armeen kun 7552. Men desuagtet danner Hæren den uhyre Masse af 1 Million 263000 Mand; af hvilke 822000 høre til Jnfanteriet, 410000 til Kavalleriet og 31000 til Marinen.
Aalborgs Stifts Adresseavis, 1826-09-06
Prindsen af Saxen Weimar har, som bekjendt, foretaget en Reise til Nordamerika. Paa denne kom han i Ma sidstleden til Zanesville i Ohio. Dette Besøg beretter Zanesville Messenger, under 20de Maj, saaledes: "Sidstleden Løverdag beærede Hertugen af Saxen Weimar sig selv og os ved at gjøre os et Besøg, vi betragte nemlig denne Ære, som fuldkommen gjensidig, da Besøget skede af Weimars Souveræn til Ohios Souveræner - lige i Rang, uden saa er, at den ene er visere og bedre end den anden. Hertugen har mindre af Roialitetens stødende Manerer, end man skulde have ventet, og vi indsee af Alt, at han er en meget værdig Mand - hvilket er meget bedre end at være Fyrste.
Aalborgs Stifts Adresseavis, 1826-09-06
J Merida, i Provindsen Yucatan, i de Mexicanske Stater, har været et Opløb, som endte dermed, at man afskar en Bogtrykker det en Øre, for at han i Fremtiden kun skulde høre fra een Side. Han pleiede at udgive smaa politiske Broschurer.
Aalborgs Stifts Adresseavis, 1826-09-06
Ved Edinburghs Universitet blev der paa een Dag(4de August) creeret 118 Doctores medicinæ. Den Franske Regering har atter sauctioneret 10 nye Nonneeklostres Oprettelse.
Aalborgs Stifts Adresseavis, 1826-09-06
Blandt de Kostbarheder som Jrokeserfyrsten har faaet af Paven, er ogsaa 3 Spaan af Christi virkelige Kors.
Aalborgs Stifts Adresseavis, 1826-09-06
Kassationsretten i Paris har afgjort det Retspørgsmaal, om en Kone kan ved Hielp af den offentlige Magt bringes tilbage til hendes Mands Bopæl, naar en Dom, tilholder hende det; saaledes: Rettens Udsagn bør udføres, uden Hensyn til følgerne.
Aalborgs Stifts Adresseavis, 1826-09-06
J Neapel døde den 22de Juli i sit 80de Aar den berømte Astronom og Opdager af Plancten Ceres, Pater Piazzi af Theatinerordenen.
Aalborgs Stifts Adresseavis, 1826-09-06
Den Polske General Knigsewitsch, som paa Russisk Reqvisition blev heftet og bragt paa Fæstningen Kønigstein, er befunden aldeles uskyldig og igjen sat paa fri Fod. Ved Ankomsten til Dresden blev han modtaget med Glæde, og gjorde strax derpaa Kongen sin Opvartning.
Aalborgs Stifts Adresseavis, 1826-09-06
Fædrelandet.
Aalborgs Stifts Adresseavis, 1826-09-06
Kjøbenhavn. Den 23de August ankom Hs. Durchl. Prinds Wilhelm af Hessen med høje Gemalinde og Børn igjen til Kjøbenhavn med Dampskibet Wilhelmine fra Lübeck.
Aalborgs Stifts Adresseavis, 1826-09-06
Den 20de August om Aftenen Kl. 9 ankom der atter en Orlogsfregat paa Kjøbenhavns Red.
Aalborgs Stifts Adresseavis, 1826-09-06
Hs. Durchl. Prindsen af Mecklenburg-Schwerin, der ankom hertil den 23de August fra Dobberan, afreiste igjen den 25de med Dampskibet Vilhelmine. Korvetten Diana, ført af Capitain Wulff, er den 28de August ankommen fra Vestindien.
Aalborgs Stifts Adresseavis, 1826-09-06
Den 25de f. M. ankom Nordfra Kadetskibet Najaden her paa Rheden.
Aalborgs Stifts Adresseavis, 1826-09-06
Fredagen den 1ste September aabnedes Theatrets Forestillinger med Shakespeares berømte Mesterværk: Hamlet, Prinds af Danmark, der i et Decennium ikke har været opført, og hvori Hr. Nielsen førstegang fremtraadte i den vanskelige Hovedrolle, der ansees som en Prøvesteen, for den tragiske Skuespiller. Blandt de nye Stykker, der kunne ventes opført i September Maaned nævnes: Erik den Syvende, original Tragodie af Forfatteren til Kong Sigurd, og Flugten fra Klosteret, originalt Syngespil af Oehlenschlager.
Aalborgs Stifts Adresseavis, 1826-09-06
Den igjennem Sundet passerede Russiske Krigsflaade menes i Stockholms Aviser at være bestemt til Archipelaget.
Aalborgs Stifts Adresseavis, 1826-09-06
Kjøbenhavns Aftenblad melder: at nogle ubrugelige Subjecter af det mandlige Theaterpersonale have faaet Afsked; at Hr. Schwartzen snart ventes at fremtræde i betydelige Syngepartier; at Hr. Cetti har faaet en Beenskade som i nogen Tid vil holde ham fra Skuepladsen; og at Prof. Weyse komponerer Musiken til Heibergs Eventyr i Rosenborg Have.
Aalborgs Stifts Adresseavis, 1826-09-06
Politivennen No. 553 indeholder Beskrivelse over en tragicomisk Reise til Aarhuus med Dampbaaden Jylland, og i No. dernæst har Skibets Rheder Hr. Louis Opperttaget til Gjenmæle. "Contraire Omstændigheder - siger han deriblandt andet - i Forening med nogle Reisendes urimelige, ja selv høist strafværdige Petulance, have forvoldet de mange Ubehageligheder, og foraarsaget mig et Tab af flere hundrede Daler. Der er ingen Forbrydelse, ja ikke engang en Forseelse skeet fra Rhederens Side. Der var fra Begyndelsen af saamange Kul ombord, som der kunde rummes nedenfor Dækket; 32 til 34 Tdr. Kul ere, selv i slet Veir, mere end nok; men ved en Føring, hvor Passagererne tage Commanden fra Captainen, er der ingen Calcul at gjøre. Blandt disse nævnes en Madamme B., der viste et meget determineret Væsen. Disse Excesser i Forening med Avischicaner - slutter Hr. Oppert - bestemme mig til at opgive et Foretagende, paa hvilket jeg har opofret Arbejde, Tid og Penge. Siden jeg ikke kan tilfredsstille Publikum med de faa Midler som staae til min Disposition, siden man ikke vil tage Far vandets Vanskeligheder i Betragtning, da er det best, jeg forlader denne Tour, for at en mindre sparsommelig Rheder kan bedre tilfredsstille.
Aalborgs Stifts Adresseavis, 1826-09-06
Odense den 1ste September. Sidstafvigte Nat Kl. imellem 2 og 3 opkom et mageløst Tordenveir, som dog til Lykke kun faa Øjeblikke var ligeover Byen. Glimt paa Glimt fulgte Lynene fra alle Kanter, som gav Firmamentet Udseende af et stort Jldhav, hvorhos det rullede uden Ophør i Luften. Endnu har man ikke spurgt nogen Ulykke efter dette Uveir, men den endnu i Dag vedvarende kvælende Hede lader befrygte, at mere (Hempels Avis.)er tilbage.
Aalborgs Stifts Adresseavis, 1826-09-06
Trompeter Midskou i Odense, hvis 4 Aars gamle Søn det var som nylig blev knust af en Møllesteen, anmeldte Barnets Død saaledes: "Han gik med et andet Barn og legede udenfor, da han i det samme lægger sine Hænder paa Stenens Kant. - O Gud, hvad skeer, Stenen falder oven paa Barnet og sønderknuser det. Moderen staaer i Vinduet med et yngre Barn paa Armen og en Vidne til dette. Hun besvimer. Jeg er i Kielderen, hører et Bulder, springer op, og hvad seer jeg da? Min Søn liggende under en Steen, som jeg ej mægtede at afløfte. Flere lettede Stenen af, og jeg bedrøvede Fader bar det gode, men Aanden næsten opgivende Barn ind. Jngen Hielp var at tænke, thi Barnet var aldeles sønderknust. Et Qvarteer derefter opgav han Aanden. Randers den 2den September. Jgaar Morges, imellem 5 og 6, passerede et overordentlig svært Tordenveir Byen; men kom dog ikke ganske nær. Det var ledsaget af den heftigste Styrteregn, vi længe have havt. Ved at see ud i Gaderne, kunde man gjøre sig et svagt Begreb om en Oversvømmelse.
Aalborgs Stifts Adresseavis, 1826-09-06
J No. 97 af Randers Avis var anmeldt: at der, paa Grund af den befrygtede Fodermangel, her forlangtes 4 Rbd. for en Trave Havre, og ved Viborg 7. -
Aalborgs Stifts Adresseavis, 1826-09-06
Denne Efterretning findes nu saaledes fordreiet i Altona Merkur: at den Tønde Havre betales allerede i Randers med 4 Rbd. og ved Viborg saagaar med 7. Skibsefterretninger. Gravesend. Den 23de August indkom Vrouw Anna fra Danmark (formodentlig Capt. Fretwurst af Rostok?)- Boston. Den 21de August indkom Capt. Hilton, Palmer, Whim, fra Aalborg. (Udclarerede herfra den 22de Juli.).
Aalborgs Stifts Adresseavis, 1826-09-06
Bekjendtgjørelser. Benefice for Jfr. Adolphine Becker.